ตลาดเอเชียผันผวน หลังเอ็กซิทโพลล์ชี้อังกฤษอาจเผชิญภาวะhung parliament
ตลาดหุ้นเอเชียผันผวนเช้านี้ หลังเอ็กซิทโพลล์ชี้อังกฤษอาจเผชิญภาวะ hung parliament
9 มิ.ย. 2560

ผู้สื่อข่าวรายงานว่า ตลาดหุ้นเอเชียปรับตัวผันผวนในช่วงเช้านี้ หลังจากเอ็กซิทโพลล์โดย BBC, ITV และ Sky บ่งชี้ว่าพรรคอนุรักษ์นิยมของนางเทเรซา เมย์ อาจจะไม่ได้ครองเสียงข้างมากในรัฐสภาอังกฤษ และอาจทำให้การเมืองอังกฤษเผชิญกับภาวะ hung parliament หรือภาวะที่รัฐบาลมีเสียงข้างน้อยในสภา
โดย ดัชนี PSE Composite ตลาดหุ้นฟิลิปปินส์เปิดวันนี้ที่ 7,961.46 จุด เพิ่มขึ้น 2.83 จุด, +0.04% ดัชนี PSE Composite ตลาดหุ้นฟิลิปปินส์เปิดวันนี้ที่ 7,961.46 จุด เพิ่มขึ้น 2.83 จุด, +0.04% ดัชนี SSE Composite ตลาดหุ้นจีนเปิดวันนี้ที่ 3,147.45 จุด ลดลง 2.88 จุด, -0.09% ดัชนี HSI ตลาดหุ้นฮ่องกงเปิดวันนี้ที่ 26,063.06 จุด ลดลง 27.27 จุด, -0.10%
ส่วนดัชนี FTSE STI ตลาดหุ้นสิงคโปร์เปิดวันนี้ที่ 3,243.03 จุด เพิ่มขึ้น 5.98 จุด, +0.18% ดัชนี TAIEX ตลาดหุ้นไต้หวันเปิดวันนี้ที่ 10,238.55 จุด เพิ่มขึ้น 12.77 จุด, +0.12% ดัชนี FBMKLCI ตลาดหุ้นมาเลเซียเปิดวันนี้ที่ 1,782.86 จุด ลดลง 2.71 จุด, -0.15%
สำหรับเงินปอนด์ร่วงลงทันทีหลังจากเอ็กซิทโพลล์ระบุว่า พรรคอนุรักษ์นิยมอาจจะได้ที่นั่งของสมาชิกสภาผู้แทนราษฎร 314 ที่นั่ง พรรคแรงงาน 266 ที่นั่ง ขณะที่พรรคชาตินิยมสกอตแลนด์ (SNP) จะได้ 34 ที่นั่ง และพรรคเสรีประชาธิปไตย (Lib Dems) 14 ที่นั่ง
ทั้งนี้ ตามกฎหมายการเลือกตั้งของอังกฤษนั้น พรรคการเมืองจะต้องได้ที่นั่งอย่างน้อย 326 ที่นั่งจากทั้งหมด 650 ที่นั่งในสภาสามัญชน จึงจะสามารถจัดตั้งรัฐบาลเสียงข้างมากได้